అక్కినేని నాగార్జున
నాగార్జున సుప్రసిద్ధ సినీ నటులైన అక్కినేని నాగేశ్వర రావు, అక్కినేని అన్నపూర్ణ దంపతుల రెండవ కుమారుడు. నాగార్జున హైదరాబాద్ పబ్లిక్ స్కూల్‌లో ప్రాథమిక విద్యను, లిటిల్ ప్లవర్ స్కూల్‌లో ఇంటెర్మీడియట్ విద్యను అభ్యసించారు. తరువాత మద్రాస్‌లో మెకానికల్ ఇంజినీరింగ్ చదివారు. ఇతని ప్రథమ వివాహం ఫిబ్రవరి 18, 1984 నాడు లక్ష్మితో జరిగింది. ఈమె ప్రసిద్ధ నటుడు వెంకటేష్కు సోదరి . వీరిరువురు విడాకులు తీసుకున్నారు. తరువాత 1992 జూన్ నెలలో నాగార్జున శివ చిత్రంలో సహనటి అయిన అమలను వివాహమాడారు. ఈమె మాజీ దక్షిణ భారత నటి. నాగార్జునకు ఇద్దరు కుమారులున్నారు. మొదటి కుమారుడు నాగ చైతన్య (పుట్టిన తేదీ నవంబర్ 23, 1986) మొదటి భార్య కొడుకు. అఖిల్ (పుట్టిన తేదీ ఏప్రిల్ 8 1994) రెండవ భార్య కొడుకు.
రాణీ ముఖర్జీ
రాణీ 21 మార్చి 1978న ముంబై లో జన్మించారు. ఆమె తండ్రి రామ్ ముఖర్జీ సినీ దర్శకుడు, ఫిల్మాలయా స్టుడియోస్ వ్యవస్థాపకుల్లో ఒకరు. తల్లి కృష్ణ ముఖర్జీ సినీ నేపథ్యగాయని. ఆమె అన్నయ్య రాజా ముఖర్జీ దర్శక నిర్మాత. రాణీ పిన్ని (తల్లి చెల్లెలు) దేబశ్రీ రాయ్ బెంగాలీ నటి, కజిన్ కాజోల్ బాలీవుడ్ లో ప్రముఖ నటి, రాణీ సమకాలీకురాలు  కూడా. మరో కజిన్ అయన్ ముఖర్జీ స్క్రిప్ట్ రచయిత, దర్శకుడు. ఆమె కుటుంబంలోని వారు, బంధువులు ఇంతమంది సినీరంగంలో ఉన్నా ఆమెకు ఈ రంగంలోకి రావడం మొదట్లో అస్సలు నచ్చేదికాదట. "ఇప్పటికే ఇంటినుంచి కావలసినంతమంది నటీనటులు, సాంకేతిక నిపుణులు ఉన్నారు నేను వేరేగా అవ్వాలనుకుంటున్నాను" అని అనేవారట రాణీ.